Iste articlo ye sobre una cinta dramatica espanyola de 1955; ta atros usos, se veiga Marcelino, pan y vino.

Marcelino, pan y vino (títol orichinal en castellano, en aragonés Marcelino, pan y vin, enguerada en Aragón con o suyo títol orichinal) ye una cinta de cine espanyol de cine de drama relichioso de l'anyo 1955 dirichida por Ladislao Vajda seguntes un guión adaptau por o mesmo Ladislao Vajda y por José María Sánchez Silva, l'autor d'a novela Marcelino, pan y vino de 1953. A banda sonora orichinal d'a cinta ye de Pablo Sorozábal, a dirección de fotografía d'Enrique Guerner y la producción cinematografica ye ta las productoras Chamartín Producciones y Distribuciones y Falco Film. L'elenco d'actors principals d'a cinta ye formau por Pablito Calvo, Rafael Rivelles, Antonio Vico, Juan Calvo, José Marco Davó, Juanjo Menéndez, Joaquín Roa, Mariano Azaña, Isabel de Pomés, Rafael Calvo, Antonio Ferrandis, Joaquín Vidriales, José Nieto, Fernando Rey, Josefina Serratosa y Rufino Inglés.

A cinta s'ambienta en o sieglo XIX (aparentment en os anyos posteriors a la Guerra d'o Francés) en bel lugarón de l'actual provincia de Segovia y se rodó en La Alberca (provincia de Salamanca), El Espinar (provincia de Segovia) y Aldeavieja (Santa María del Cubillo, provincia d'Ávila). Conta la historia d'un ninón, Marcelino, que en rematar a guerra queda uerfano y l'acullen y crían os monches d'un convento dica que bel día Marcelino troba la imachen d'un Cristo en una falsa d'o convento y principia a charrar con él. Se tracta d'una cinta con a-saber-lo d'exito en o suyo enguero y que recibió cuantos premios nacionals en 1956 en a 11ena edición d'as Medallas CEC (6 medallas, encluyendo-ie la Medalla CEC a la Millor Cinta) y tamién l'Onso d'Archent en a 5ena edición d'o Festival Internacional de Cine de Berlín y una mención especial ta Pablito Calvo en a 8ena edición d'o Festival Internacional de Cine de Canas.

Elenco

Se veiga tamién
Cine en 1955.
Cintas de 1955.
Marcelino, pan y vino (cinta de 1955)